KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 10-11/2012 /* COM/2013/0182 final */





SATURS 1........... Ievads. 2 2........... ELGF piešķirtie ieņēmumi 2 3........... Ieņēmumi no pagaidu restrukturizācijas summām (cukura nozare) 3 4........... Piezīmes par ELGF 2012. gada budžeta provizorisko izpildi 3 5........... ELGF piešķirto ieņēmumu izpilde. 6 6........... Ieņēmumu no pagaidu restrukturizācijas summām (cukura nozare) izpilde. 7 7........... Cukura rūpniecības restrukturizācijas fonda maksājumi 7 8........... Secinājumi 7 1. PIELIKUMS: || PROVIZORISKS ELGF APROPRIĀCIJU IZLIETOJUMS LĪDZ 15/10/2012 1. Ievads Pielikuma tabulā ir ietverta 2012. gada ELGF budžeta provizoriskā izpilde un paredzams, ka tā būs EUR 44 749,8 miljonu apmērā. Šī summa galvenokārt atspoguļo dalītas pārvaldības ietvaros no 2011. gada 16. oktobra līdz 2012. gada 15. oktobrim dalībvalstu deklarētos ELGF izdevumus, tostarp summas, kas koriģētas saskaņā ar ELGF kontu grāmatojumu atbilstības pārbaudi un budžeta gada laikā noteikto atmaksu atcelšanu un samazināšanu. Tajā iekļauti arī aplēstie izdevumi aptuveni EUR 31 miljona apmērā, kurus līdz 2012. gada 31. decembrim Komisija vēl var segt ar tiešajiem maksājumiem. 2. ELGF piešķirtie ieņēmumi Pamatojoties uz 34. panta noteikumiem Padomes Regulā (EK) Nr. 1290/2005 par kopējās lauksaimniecības politikas finansēšanu, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, pieskaita pie ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu dalībvalstu ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu[1]. Kā jau norādīts iepriekšējos Agrīnās brīdināšanas sistēmas ziņojumos, Komisijas sākotnēji aplēstā pieejamo piešķirto ieņēmumu kopsumma 2012. gadā bija EUR 1010 miljoni. Konkrēti: – piešķirto ieņēmumu apjomu, ko paredzēts gūt 2012. budžeta gadā, aplēsa EUR 805 miljonu apmērā; ieņēmumus, ko paredzēja iekasēt atbilstības noskaidrošanas korekciju un pārkāpumu rezultātā, novērtēja attiecīgi EUR 600 miljonu un EUR 150 miljonu apmērā; ieņēmumus no piena nodevas aplēsa EUR 55 miljonu apmērā; – piešķirto ieņēmumu apjomu, ko paredzēts pārnest no 2011. budžeta gada uz 2012. budžeta gadu, aplēsa EUR 205 miljonu apmērā. Komisija 2012. gada budžetā sākotnēji aplēstos ieņēmumus EUR 1010 miljonu apmērā piešķīra divām shēmām. Konkrēti: – EUR 310 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un – EUR 700 miljonus piešķīra vienotā maksājuma shēmai. Saskaņā ar Komisijas priekšlikumu budžeta lēmējinstitūcija nobalsoja par apropriācijām šīm divām shēmām attiecīgi EUR 496 miljonu un EUR 30 472 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai pieejamo apropriāciju kopsummai, no kuras EUR 806 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 172 miljoni — vienotā maksājuma shēmai. Ziņojuma 1. pielikumā, kur izklāstīta 2012. gada provizoriskā budžeta izpilde, skaitļi par budžeta apropriācijām augļiem un dārzeņiem un atsaistītajam tiešajam atbalstam atspoguļo piešķirtās apropriācijas abām šīm nozarēm, kas attiecīgi ir EUR 788 miljoni un EUR 37 189 miljoni, neskaitot iepriekš minētos piešķirtos ieņēmumus. Pieskaitot šiem sektoriem piešķirtos ieņēmumus, 2012. gada budžetā paredzēto apropriāciju kopsumma augļu un dārzeņu nozarē ir EUR 1098 miljoni, bet EUR 37 889 miljoni — atsaistīto tiešo atbalstu jomā. 3. Ieņēmumi no pagaidu restrukturizācijas summām (cukura nozare) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura rūpniecības restrukturizāciju un cita veida atbalstu, kas paredzēts Cukura rūpniecības restrukturizācijas fondā. Šīs summas attiecībā uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām tika iemaksātas fondā trīs tirdzniecības gados — 2006./07., 2007./08. un 2008./09. gadā. Laikā, kad sagatavoja budžetu 2012. gadam, sākotnēji plānoja, ka no 2011. budžeta gada uz 2012. budžeta gadu tiks pārnesti EUR 832,2 miljoni. 4. Piezīmes par ELGF 2012. gada budžeta provizorisko izpildi 2012. gada budžeta provizoriskās izpildes līmenis ir izklāstīts 1. pielikumā. Turpinājumā sniegtas īsas piezīmes par atsevišķiem budžeta pantiem, kuros ir visievērojamākās atšķirības (nominālā un relatīvā izteiksmē) starp 2012. gada budžetā iekļautajām atbilstošajām apropriācijām un faktiskajiem izdevumiem. 4.1. Tirgus pasākumi Apropriāciju izlietojums intervences pasākumiem lauksaimniecības tirgos ir par EUR 176,6 miljoniem augstāks salīdzinājumā ar budžetā piešķirtajām apropriācijām, bet zemāks par EUR 133,4 miljoniem, ja ņem vērā EUR 310 miljonus, kas šajā sadaļā paredzēti kā piešķirtie ieņēmumi. Šī atšķirība radās, jo vairākums nozaru kopsummā ir izlietojušas mazāk par plānoto. 4.1.1. Kompensācijas par 1. pielikumā neiekļautajiem produktiem (–EUR 2,9 miljoni) Šajā sadaļā izlietojums ir mazāks par plānoto, jo dalībvalstis ir veikušas mazākus salīdzinājumā ar budžetā aplēstajiem maksājumus par eksporta sertifikātiem, galvenokārt, attiecībā uz pārstrādātiem produktiem, kas satur piena sastāvdaļas. 4.1.2. Pārtikas programmas (+EUR 15,0 miljoni) Dalībvalstis 2012. gadā samaksāja summas, kas bija jāmaksā mazāk nodrošinātām personām saistībā iepriekšējo gadu plāniem transporta un administratīvajām izmaksām. Šie maksājumi kopā ar dalībvalstu 2012. gadam plānotajiem maksājumiem radīja šīs shēmas 2012. gada budžeta apropriācijas pārtēriņu. 4.1.3. Olīveļļa (–EUR 13,2 miljoni) Šajā budžeta pantā mazāks par plānoto izlietojums ir saistīts ar shēmu olīveļļas privātai uzglabāšanai. Šā panta 2012. gada budžets bija balstīts uz Komisijas Īstenošanas regulā (ES) Nr. 1023/2011 paredzēto olīveļļas privātas uzglabāšanas maksimālo daudzumu. Tomēr uzglabātie apjomi bija daudz mazāki nekā tika sagaidīts. Daļa no tādā veidā pieejai iegūtajām apropriācijām ir izmantotas, lai finansētu divas papildu olīveļļas privātas uzglabāšanas shēmas, kas bija jāizveido, jo šajā tirgū pastāvīgi bija nelabvēlīgi tirgus apstākļi. Gada kopējais izlietojums mazāks par plānoto ir tādēļ, ka maksājumi attiecībā uz šīm papildu shēmām 2012. gadā sākās vēlu un sagaidāms, ka tie turpināsies 2013. gadā. 4.1.4. Augļi un dārzeņi (+EUR 283,2 miljoni salīdzinājumā ar piešķirtajām apropriācijām) Šis ievērojami lielākais par plānoto izlietojums rodas, salīdzinot šajā nozarē radušos izdevumus ar 2012. gada budžetā piešķirtajām apropriācijām, kurās neietilpst šai nozarei piešķirtie ieņēmumi. Tomēr, ja šai nozarei piešķirtie ieņēmumi EUR 310 miljonu apmērā ir iekļauti (lūdzam skatīt zemsvītras piezīmi * pielikuma tabulas apakšā), tad kopējā pieejamā apropriācijas kopsumma pieaug līdz EUR 1 098 miljoniem un tiek iegūts nedaudz mazāks izlietojums par plānoto EUR 26,8 miljonu apmērā. Šis mazākais par plānoto izlietojums ir ar šīs nozares apropriācijām finansēto shēmu dažādu izpildes līmeņu neto rezultāts: Salīdzinot ar budžetā prognozēto, dalībvalstu izdevumi bija mazāki saistībā ar ražotāju organizāciju darbības fondiem un skolu apgādes ar augļiem programmu. Tomēr dalībvalstīm radās izdevumi ražotāju grupu sākotnējās atzīšanas atbalstam, kas bija ievērojami augstāks nekā šai shēmai 2012. gada budžetā pieejamās apropriācijas. 4.1.5. Vīnkopības nozares produkti (–EUR 36,9 miljoni) Šis mazākais par plānoto izlietojums skaidrojams ar nedaudz mazākiem dalībvalstu izdevumiem vīna nozares valsts atbalsta programmām (salīdzinājumā ar budžetā paredzēto maksimālo finansējumu) un vīnogulāju izaršanas shēmu, kas tiek finansētas šī panta ietvaros. 4.1.6. Citi augu valsts produkti/pasākumi (–EUR 26,3 miljoni) Gada beigās mazāks par plānoto līdzekļu izlietojums šajā pantā ir galvenokārt saistīts POSEI pasākumiem, attiecībā uz kuriem dalībvalstis gada gaitā pārplānoja savus valsts plānus, pārejot no tirgus atbalsta uz darbībām, kuras atbilstošas tiešā atbalsta shēmas ietvaros tiek finansētas no 05 03 02 panta. 4.1.7. Piens un piena produkti (–EUR 24,1 miljons) Mazāks izlietojums šajā pantā ir saistīts ar mazākiem izdevumiem, kas dalībvalstīm radušies par skolas piena shēmu salīdzinot ar apstiprinātajā budžetā prognozēto. 4.1.8. Liellopu un teļa gaļa (–8,8 miljoni EUR) Eksporta kompensāciju par gaļu un dzīviem dzīvniekiem likmes samazinājums 2012. gada aprīlī radīja mazāku budžeta līdzekļu izlietojumu par šajā pantā plānoto. 4.2. Tiešie atbalsti Apropriāciju izlietojums tiešajam atbalstam ir par EUR 369,1 miljoniem lielāks salīdzinājumā ar budžetā piešķirtajām apropriācijām, bet mazāks par EUR 330,9 miljoniem, ja ņem vērā šajā nozarē paredzētos piešķirtos ieņēmumus EUR 700 miljonu apmērā. Galvenokārt šo atšķirību rada atsaistītais tiešais atbalsts. 4.2.1. Atsaistītie tiešie atbalsti (+EUR 476,5 miljoni salīdzinājumā ar piešķirtajām apropriācijām) Šis ievērojami lielākais izlietojums skaidrojams ar starpību starp izdevumiem atsaistītā tiešā atbalsta jomā un 2012. gada budžetā piešķirtajām apropriācijām, kurās neietilpst šai nozarei piešķirtie ieņēmumi. Tomēr, iekļaujot šajā nozarē piešķirtos ieņēmumus EUR 700 miljonu apmērā (skat. zemsvītras piezīmi (*) pielikumā iekļautās tabulas apakšā), kopējais pieejamais apropriāciju apjoms pieaug līdz EUR 37 889 miljoniem, bet pārsniegums kļūst par mazāku izlietojumu – EUR 223,5 miljonu apmērā. Šis mazākais par plānoto izlietojums skaidrojams ar mazākiem dalībvalstu izdevumiem, galvenokārt saistībā ar vienotā maksājuma shēmu (SPS) un īpašiem atsaistītā atbalsta pasākumiem atbilstīgi Padomes Regulas (EK) Nr. 73/2009 68. pantam. Tomēr jāatzīmē, ka vienotā maksājuma shēmas (SPS) izlietojums 2012. gadā ir 99,7 % no budžetā pieejamās apropriācijas. Savukārt vienotā platībmaksājuma shēmas (SAPS) izlietojums ir 99,2 %, sasniedzot līdz šim brīdim augstāko izpildes līmeni. 4.2.2. Cits tiešais atbalsts (–EUR 107 miljoni) Šis mazākais par plānoto izlietojums galvenokārt skaidrojams ar mazākiem, salīdzinot ar sākotnēji 2012. gada budžetā prognozēto, dalībvalstu izdevumiem īpašiem saistītajiem atbalsta pasākumiem saskaņā ar 68. pantu Padomes Regulā (EK) Nr. 73/2009 dažām dzīvnieku piemaksām un piemaksām par proteīnaugiem. 4.3. Lauksaimniecības izdevumu revīzija 4.3.1. Iepriekšējo gadu grāmatojumu uzskaites un grāmatojumu atbilstības noskaidrošana (+ EUR 228,5 miljoni grāmatojumu uzskaites noskaidrošanai un + EUR 36,2 miljoni grāmatojumu atbilstības noskaidrošanai) Attiecībā uz šīs budžeta pozīcijas grāmatojumu noskaidrošanu īstenošanas rādītājs tika piemērots summai –EUR 200 miljonu apmērā, ko budžeta lēmējinstitūcija pieņēmusi 2012. gada budžetā. Jāatzīmē, ka Komisija grozījumu vēstulē Nr. 3 attiecībā uz 2012. gadu šajā pozīcijā ierosinājusi izdarīt korekciju –EUR 69 miljonu apmērā. Tā vietā, lai veiktu negatīvu korekciju grāmatojumu noskaidrošanas procedūras ietvaros, Komisija 2012. gadā pieņēma grāmatojumu noskaidrošanas lēmumus, saskaņā ar kuriem tai jāatlīdzina, t. i., jāveic pozitīvas korekcijas par labu dalībvalstīm EUR 28,5 miljoni neto apmērā. Šī pēdējā summa, kas pievienota iepriekš minētai negatīvajai summai –EUR 200 miljoniem, lai 2012. gadā šo budžeta pozīciju slēgtu, Komisijai liek citos budžeta posteņos identificēt pozitīvās budžeta apropriācijas un tās pārskaitīt; kopsummā aptuveni EUR 228.5 miljonu apmērā. Bez tam, atbilstoši Komisijas 2012. gadā pieņemtajiem noskaidrošanas lēmumiem, tika izdarītas pozitīvas korekcijas dalībvalstu labā aptuveni EUR 36,2 miljonu apmērā. Lai segtu šo summu, nepieciešams arī pārcelt no budžeta posteņiem pozitīvās budžeta apropriācijas. 4.3.2. Citi izdevumi (+EUR 38,3 miljoni strīdu izšķiršanai) No budžeta panta 05 07 02 paredzēts segt Savienības izdevumus domstarpību izšķiršanai. Šajā pantā 2012. gadā nesadalītā apropriācija ir EUR 0,8 miljoni. 2012. gada 29. martā Eiropas Kopienu Tiesa atcēla Komisijas Lēmumu 2007/361/EK. Tādēļ Komisijai ir jāatlīdzina dalībvalstīm, uz kurām attiecas šis lēmums, summa EUR 39,1 miljona apmērā. Salīdzinājumā ar 2012. gada budžetā nesadalīto apropriāciju, šis maksājums radīja šo apropriāciju izlietojuma pārsniegumu iepriekš minētās summas apmērā. 4.4. Citi izdevumi 4.4.1. Pārtikas un dzīvnieku barības nekaitīgums, dzīvnieku veselība, dzīvnieku labturība un augu veselība (–EUR 65,0 miljoni) Saskaņā ar šo pantu finansētajās shēmās cita starpā Komisija veic tiešos maksājumus. Līdz 2012. gada 31. decembrim Komisijai vēl paredzēts veikt maksājumus EUR 22,6 miljonu apmērā. Šogad sakarā ar dzīvnieku veselības situācijas uzlabošanos un izmaiņām tiesību aktos, saskaņā ar ko TSE nolūkiem ir jāveic mazāks testu skaits, vajadzība pēc dzīvnieku slimību apkarošanas programmām bija mazāka salīdzinājumā ar 2012. gada budžetā prognozēto. Tāpēc 2012. gada 12. decembrī pieņemtajos Budžeta grozījumos Nr. 6/2012 Komisija ierosinājusi apropriācijas samazinājumu EUR 65,4 miljoni apmērā. 5. ELGF piešķirto ieņēmumu izpilde Pielikumā pievienotajā tabulā redzams, ka 2012. gadā pieejamā kopējā piešķirto ieņēmumu summa ir EUR 1 341,1 miljons. Salīdzinājumā ar sākotnēji prognozēto summu, proti, EUR 1 010 miljoniem, minētā summa ir par EUR 331,1 miljonu lielāka. Šī atšķirība daļēji skaidrojama ar to, ka no 2011. gada uz 2012. gadu pārnesto piešķirto ieņēmumu summa bija par EUR 236,5 miljoniem lielāka un veidoja EUR 441,5 miljonus pretstatā budžetā sākotnēji paredzētajai summai EUR 205 miljoni. Jāuzsver, ka no 2011. gada uz 2012. gadu pārnestie piešķirtie ieņēmumi ir pilnīgi izlietoti, finansējot 2012. budžeta gada izdevumus saskaņā ar Finanšu regulas 10. pantu. Turklāt 2012. gadā no jauna iekasētie piešķirtie ieņēmumi bija EUR 900,4 miljoni, savukārt budžetā paredzētā summa bija EUR 805 miljoni. Tas galvenokārt ir tāpēc, ka dažas dalībvalstis nepieprasīja, kā sākotnēji bija iecerēts, maksāt pa daļām atbilstības pārbaužu korekcijas, tādējādi radot ātrāku nekā citkārt attiecīgo piešķirto ieņēmumu ieplūdi. Daļa no jauna iekasēto piešķirto ieņēmumu 2012. gadā netiks izmantota, tāpēc tie tiks pārnesti uz 2013. budžeta gadu un izmantoti to izdevumu finansēšanai, kas radīsies attiecīgajā gadā. 6. Ieņēmumu no pagaidu restrukturizācijas summām (cukura nozare) izpilde Atbilstīgi tiesību aktiem kopš 2009. gada novembra no dalībvalstīm nav iekasētas nekādas jaunas pagaidu restrukturizācijas summas. Tāpēc kopējie Cukura rūpniecības restrukturizācijas fondam pieejamie ieņēmumi ir identiski no 2011. gada budžeta pārnestai summai, kas, pretēji sākotnējiem aprēķiniem, ir EUR 856,8 miljoni. Šī summa bija lielāka nekā 2012. gada budžeta piezīmēs paredzētie EUR 832,2 miljoni, jo 2011. gada beigās veiktie atbalsta maksājumi bija mazāki nekā gaidīts. Grozījumu vēstulē 2013. gadam Nr. 1 Komisija ir norādījusi, ka tā sagaida, ka Cukura rūpniecības restrukturizācijas fonda piešķirto ieņēmumu atlikums EUR 675 miljonu apmērā pēc tā slēgšanas 2012. gada 30. septembrī būs pieejams ELGF. Pamatojoties uz dalībvalstu sniegtajiem sākotnējiem skaitļiem par izpildi prognozēts, ka ELGF pieejamie piešķirtie ieņēmumi būs aptuveni EUR 755 miljoni. 7. Cukura rūpniecības restrukturizācijas fonda maksājumi Līdz 2012. gada 30. septembrim, proti, pēdējai fonda izmantošanas dienai, dalībvalstis bija veikušas neto maksājumus EUR 109,7 miljonu apmērā atbalstam restrukturizācijas pasākumiem, atbalstam diversifikācijai un atbalstam cukura rafinēšanai. Izņemot nelielas korekcijas, ir sagaidāms, ka pēc 2012. gada 30. septembra no šā fonda maksājumi netiek veikti. Kopējais Cukura rūpniecības restrukturizācijas fonda maksājumu līmenis 2012. gadā ir mazāks salīdzinājumā ar Komisijas prognozēto līmeni 2012. gada budžetā, tādējādi radot lielāku fondā paliekošo piešķirto ieņēmumu summu, kā norādīts iepriekš 6. punktā. 8. Secinājumi Prognoze par ELGF 2012. gada budžetu ir, ka izpilde par EUR 780,2 miljoniem pārsniedz piešķirtās budžeta apropriācijas (izņemot iepriekšminēto apropriāciju samazinājumu EUR 65,4 miljonu apmērā veterinārās un augu aizsardzības pasākumiem, kas norādīti Budžeta grozījumos Nr. 6/2012 — skatīt 4.4.1. punktu iepriekš), ko sedz pieejamie piešķirtie ieņēmumi EUR 1 341,1 miljona apmērā. Vēl ir jāveic gada beigu korekcijas un jāpārvieto apropriācijas. Ņemot vērā to un visu iepriekš minēto, ir aprēķināts, ka uz ELGF 2013. gadam tiks pārnesti piešķirtie ieņēmumi EUR 490 miljonu apmērā. Pieejamais Cukura rūpniecības restrukturizācijas fondam piešķirto ieņēmumu atlikums veido papildu summu EUR 755 miljonu apmērā, kas jāpārnes uz ELGF 2013. gadā. [1] Pārnestie piešķirtie ieņēmumi jāizlieto vispirms, kas nozīmē– pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (10. pants Padomes Regulā (EK) Nr. 1605/2002 par Finanšu regulu, ko piemēro Eiropas Kopienu vispārējam budžetam).